b'\n_START_ARTICLE_\nZastava Somalije\n_START_PARAGRAPH_\nZastava Somalije (somalski: Calanka Soomaaliya, arapski: \xd8\xb9\xd9\x84\xd9\x85 \xd8\xa7\xd9\x84\xd8\xb5\xd9\x88\xd9\x85\xd8\xa7\xd9\x84\xe2\x80\x8e) usvojena je 12. listopada 1954. Dizajnirao ju je Mohammed Awale Liban. Prvobitna namjera je bila da zastavu koristi Britanski Somaliland, ali kada se on spojio s Talijanskim Somalilandom, ova je zastava postala simbol novonastale ujedinjene dr\xc5\xbeave Somalske Republike. Izvorno je zami\xc5\xa1ljena i slu\xc5\xbei kao narodna zastava somalskog naroda. Danas je i ratna pomorska zastava._NEWLINE_Prema autoru zastave, gospodinu Libanu, namjera je bila da zastava podsje\xc4\x87a na onu Ujedinjenih naroda. Ujedinjeni narodi pomogli su Somaliji da stekne neovisnost od Italije, i zastava je usvojena u \xc4\x8dast UN-a._NEWLINE_Bijela Petokraka zvijezda na svjetloplavoj podlozi simbolizira pet podru\xc4\x8dja u kojima \xc5\xbeive Somalci. To su Britanska Somalija, Talijanska Somalija, Francuska Somalija (D\xc5\xbeibuti), Ogaden (Etiopija) i Okrug sjeverne granice koji kontrolira Kenija. Zastava je omjera 2:3._NEWLINE_Heraldi\xc4\x8dki opis zastave, blazon, glasi:_NEWLINE_"Azure, a mullet Argent".'